dh-unibe/image-text_koenigsfelden-charters-post-1500 huggingface dataset:
Allen den, die disen brief sehent odˀ hoͤrent lesen, kùnd un̄ vˀgih ich, Uͦlr₎ Schulth̄, undˀ
vogt ze Baden, das ich enpfangen han von den erwirdign̄, gaistlichn̄ frowen, ✳ der
ebtissenē un̄ dem convent ze Kùngsvelt, Sant Claren ordens, ✳ un̄ si mir un̄ minē
erbn̄ recht un̄ redlich ze ainē rechtē erbn̄ ir hus ze Lentzburg, das gelegn̄ ist
zwischent Welti von Scherentz ze ainˀ siten, un̄ zuͦ der andrē siten Ruͦtzman von
Bottenwile, umb drithalb pfunt Zovingˀ mùntz, die des jares geng un̄ gebe sint,
die ich odˀ min erbn̄ den vorgn̄tē frôwen sol wˀen uff sant Martis tag. ✳ wa ich odˀ
min erbn̄ das guͦt nit wˀten uff den vorgn̄ten tag den erwirdign̄, gaistlichn̄
froͧwē ze Kùngsvelt odˀ ir nachkomē, so sol ir amptmā lign̄ bi vailem guͦt uff min
odˀ minˀ erbn̄ schadn̄. mit solichn̄ gedingn̄, wˀi, das das hus ab brūni, da vor got si, so sol
ich odˀ min erbn̄ den vorgn̄ten frôwen ir hus widˀ machn̄ in allen weg, als es jetz
gemachet ist, ân dˀ vorgn̄tē frowē schadn̄, ân all gewˀd. wa ich odˀ min erbn̄ des
nit tettint, so mugent die erwirdign̄, gaistlichn̄ frowen odˀ ir amptlùt wol mir odˀ
minē erbn̄ guͦt vasen un̄ an griffen, es si indˀt hus odˀ ussrent hus, untz das ich odˀ min
erbn̄ den vorgn̄tē frôwen ir hus widˀ gemachn̄ ân all gevˀd, als es och jetz gemachet
un̄ volbraht ist. ✳ und des ze ainē waren, stetten urkùnd un̄ ewigˀ gezùgsami
aller vor geschribnˀ ding, so hân ich gebetten die erbˀn, wolbeschaidē den schulth̄ un̄
den rât ze Lentzburg, das si ir stat insigel henkent an disen brief fùr mich un̄ min
erbn̄. wir, die burgˀ ze Lentzburg, vˀjaͤhen offenlich, das wir durch baͤtt willē des
erbˀn, wolbeschaides Uͦlr₎ Schulth̄, undˀ vogt ze Baden, un̄ sinˀ erbn̄ habin unsˀ stat
insigel gehenkt an disen brief, ✳ der gebn̄ wart ze Lentzburg in dem jar, do mā zalt
von gottes geburt tusent drùhundˀt jar, dar nach in dem sechs un̄ sechtzigosten
jar, an dem ain un̄ zwainzigosten tag mertzen.
Königsf. 333
wist um̄ j hus zuͦ
Lentzbùrg ✳
K
H 8
Staatsarchiv
AARGAU
366
✳ diz ist der prieff vō
dez huss wegē ze Lentz
bùrg ✳